Predkladacia správa

             „Správa o pôsobení Slovenskej republiky v aktivitách medzinárodného krízového manažmentu za rok 2016“ sa predkladá na základe úlohy z uznesenia vlády SR č. 539/2012 z 10. októbra 2012 a na základe Plánu práce Bezpečnostnej rady SR na rok 2017 a Plánu práce Vlády SR na rok 2017. V poradí piata správa o komplexnom pôsobení SR v medzinárodnom krízovom manažmente bola spracovaná v gescii Ministerstva zahraničných vecí a európskych záležitostí SR (MZVaEZ SR) s využitím podkladov Ministerstva obrany SR (MO SR), Ministerstva vnútra SR (MV SR), Ministerstva financií SR (MF SR) a Generálnej prokuratúry SR.

              Obsahom správy je informácia o zapojení SR do aktivít medzinárodného krízového manažmentu (MKM) prostredníctvom všetkých svojich príspevkov (operácie a misie s účasťou príslušníkov Ozbrojených síl  SR, Policajného zboru SR a civilných expertov MZVaEZ SR). Správa sumarizuje personálne, materiálne a finančné príspevky, ktoré SR poskytla na riešenie krízových situácií za rok 2016, s cieľom priniesť  komplexný a presný prehľad o efektívnosti civilno-vojenského pôsobenia SR v jednotlivých krízových oblastiach vo svete. Správa hodnotí, akým spôsobom príspevky SR podporujú snahy medzinárodného spoločenstva o vyriešenie konkrétnej krízovej situácie a obsahuje výhľad pôsobenia SR v jednotlivých aktivitách na rok 2017. 
Materiál je v súlade s Ústavou SR, zákonmi a ostatnými všeobecne záväznými právnymi predpismi, ako aj medzinárodnými zmluvami, ktorými je SR viazaná. 
 

Materiál nemá priame vplyvy na rozpočet verejnej správy, podnikateľské prostredie, 
informatizáciu spoločnosti, životné prostredie ani sociálne vplyvy. 
            

Predkladaný materiál bol pripomienkovaný v rámci medzirezortného  pripomienkového konania, prerokovaný v Bezpečnostnej rade SR a na rokovanie vlády sa predkladá bez rozporov.       

 

 


